康丕揚

康丕揚（），字士遇，號驤漢，山東濟南府陵縣人，明朝政治人物。

 生平 
萬曆四年（1576年）丙子科山東鄉試第七十名舉人，二十年（1592年）壬辰科三甲一百五十六名進士。都察院觀政，二十二年授寶坻縣知縣，二十三年調密雲縣知縣，二十六年行取考选，三十年（1602年）二月考選授陝西道監察御史，三十三年十一月巡按山西，三十五年閏六月改差两淮巡盐，因得罪副都御史詹沂，三十七年（1609年）春四月告病歸里，崇禎五年（1632年）秋卒，享年八十一歲《陵县志》：康丕扬字士遇，号驤漢，福寿孙。生而颖敏，书过目弗忘。十六补邑诸生，登万历壬辰进士，授宝坻知县，不逾岁，调密雲。密雲为镇城，军民错居，号难治。丕扬随事立应，他邑盗犯九人讞成，兵备王某牒丕扬复审，一讯得其冤，立破械释之。会密镇题叙修城工，授陕西道御史，巡视东城。有僧达观狡黠通内典，缙绅被惑麋集其门。丕扬疏言宜速置之法，一时惮之。会楚宗人华越与楚王互讦，丕杨上疏数华越七罪，谓楚王非假，卒从丕扬议。妖书事发，丕扬屢與讯鞠，寻出按山西兼巡关，寻委兼管河东盐政，文案山积，皆手批之，吏无所上下其手。霍州守激变良民至千馀人，丕扬驰往，至则榜谕通衢，令事内者亲诣投首，予轻法；事外者归，閉户即良民，其復行纷扰，往来窥探者即乱民无贳，须臾聚者解散，霍州大定。又按辽差兼学政，厘正文体，士风归正。事峻，理两淮盐课，详查奸商骫法者，严惩之，而弊绝。前有濬河功，至是副都御史彭端吾巡视河工，叹其成劳，具疏题叙，为文纪绩，名新河为康济河。三十七年春归里，杜门不问户外，课子执艺而已。壬申秋，微恙，诸子治药以进，曰吾年至此足矣。越数日怡然而终，年八十一。著有《按淮癸卯二事纪略》诸书，凡十馀种，详艺文。子六，瀜、灏、湛有传。。

 著作 
著有《按淮癸卯二事紀略》等。

 家族 
曾祖康純；祖父康福壽；父康誥。第三子康瀜，字孔昭，號晴峯；第五子康灝，字道充，號嶐峯；第六子康湛。

参考文献

P
Category:陵城區人
Category:明朝寶坻縣知縣
Category:明朝密雲縣知縣
Category:明朝陝西道監察御史